Diari Oficial de la Generalitat Valenciana


Sumari del DOGV 3085, del 24-09-1997 (1997/2797)

DECRET 240/1997, de 23 de setembre, del Govern Valencià, pel qual es modifica el Decret 27/1997, de 26 de febrer, del Govern Valencià pel qual s'aprova el Reglament Orgànic i Funcional de la Presidència de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/09/23/240/dof/vci/html**

### Dades del document

Número de DOGV
:   3085

Data del DOGV
:   24-09-1997

Secció del DOGV
:   DISPOSICIONS GENERALS

Número del document
:   1997/2797


Data del document
:   23-09-1997

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 240/1997, de 23 de setembre, del Govern Valencià, pel qual es modifica el Decret 27/1997, de 26 de febrer, del Govern Valencià pel qual s'aprova el Reglament Orgànic i Funcional de la Presidència de la Generalitat Valenciana.  
El Decret 27/1997, de 26 de febrer, del Govern Valencià, va aprovar el vigent Reglament Orgànic i Funcional de la Presidència de la Generalitat Valenciana.  
La creació de la Direcció General per a la Racionalització del Sector Públic i l'assumpció per la Subdirecció del Gabinet del President de noves funcions, fan necessària la modificació parcial d'aquest reglament.  
En conseqüència, i després de la deliberació del Govern Valencià, en la reunió del dia 23 de setembre de 1997, a proposta del president de la Generalitat Valenciana, i en virtut de les atribucions conferides pels articles 35.f), 69 i 70 de la Llei 5/1983, de 30 de desembre, de Govern Valencià,  
DECRETE  
Article únic  
Es modifiquen els articles 4, 6, 7, 8 i el capítol III del Decret 27/1997, de 26 de febrer, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana, que quedaran redactats de la forma següent:  
«Article 4  
Els òrgans directius de suport de la Presidència de la Generalitat Valenciana, són els següents:  
1. La Direcció del Gabinet del President.  
2. La Secretaria de Turisme.  
3. La Subdirecció del Gabinet del President.  
4. La Direcció General de Coordinació i Seguiment Sectorial.  
5. La Direcció General per a la Racionalització del Sector Públic.  
6. L'Oficina de Control Pressupostari Territorial.»  
«Article 6  
La Direcció del Gabinet del President s'estructura en els següents òrgans directius:  
- Subdirecció del Gabinet del President.  
- Direcció General de Coordinació i Seguiment Sectorial.  
- Direcció General per a la Racionalització del Sector Públic.  
- Oficina de Control Pressupostari Territorial.»  
«Article 7  
1. La Subdirecció del Gabinet del President realitzarà les funcions de suport al Gabinet del President, les pròpies de l'oficina del portaveu, i les que el director de l'assumpte li assigne.  
2. De la subdirecció del Gabinet del President dependran:  
- L'Àrea de Programació Política.  
- L'Àrea d'Organització i Gestió.  
Article 8  
La Subdirecció del Gabinet s'estructura en dues àrees:  
1. L'Àrea de Programació Política, a la qual compet:  
a) L'estudi i anàlisi de la viabilitat dels projectes o iniciatives a desplegar per la Presidència de la Generalitat.  
b) El disseny i l'anàlisi dels treballs tècnics i estudis d'avaluació de l'eficàcia de la política informativa respecte al desplegament de l'acció de govern de la Generalitat Valenciana.  
2. L'Àrea d'Organització i Gestió, que té atribuïda la coordinació interna de l'agenda del president, així com la direcció de protocol que requereixen els actes de caràcter representatiu del president de la Generalitat i dels consellers. Així mateix, gestionarà tots els assumptes que concernents a la Presidència de la Generalitat Valenciana.  
CAPÍTOL III  
De les direccions generals  
Article 9  
1. De la Direcció General de Coordinació i Seguiment Sectorial.  
A la Direcció General de Coordinació i Seguiment Sectorial li correspon la coordinació interna en les relacions entre el ciutadà i la Presidència de la Generalitat, a través de la recopilació i estudi de la informació, d'una acció de seguiment i de la contestació d'aquesta. Així mateix, li compet el seguiment de les accions d'índole sectorial que se li assignen.  
2. De la Direcció General per a la Racionalització del Sector Públic.  
La Direcció general per a la Racionalització del Sector Públic, el titular de la qual exercirà la secretaria de la Comissió Interdepartamental per a la Racionalització del Sector Públic en l'Àmbit de la Comunitat Valenciana, dotarà aquesta Comissió de la infraestructura necessària i afavorirà l'execució dels acords que adopte.»  
DISPOSICIÓ FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 23 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO


Còpia Permalink ELI